Driftwood 2 | LekkeSlaap
Vanaf R1 170 per nag (vir 4 persone)
Driftwood 2 Self-catering Cottage is 'n oulike selfsorg-tuinkothuis op die gashere se perseel, maar met sy eie ingang. Dis in Tokai en bied gerieflike toegang tot Kaapstad se suidelike skiereiland.
Die kothuis is modern en smaakvol ingerig en het slaapplek vir 4 gaste. Daar is 2 slaapkamers, 1 badkamer, 'n kombuis, en 'n aparte sit- en eetarea. Die eerste slaapkamer het 'n koningingrootte-bed. Die tweede slaapkamer het 2 enkelbeddens wat in 'n koninggrootte-bed omskep kan word. Die badkamer het 'n groot instapstort, 'n wasbak en toilet.
Die moderne kombuis het 'n marmerblad, groot yskas-vrieskas, induksiestoof, mikrogolfoond, broodrooster, ketel, breekware en eetgerei. Die ruim sitkamer het 'n toonbank met stoele, en 'n platskerm-TV. Dié vertrek lei na 'n geplaveide onderdakstoep en tuinarea met stoepmeubels en 'n ketelbraai. Die sonnige tuin is 'n lekker plek om te ontspan of bietjie bal rond te skop.
Die perseel word beveilig met 'n elektriese heining en alarmstelsel, en daar is 'n rookverklikker. Veilige parkeerplek op die perseel is op versoek beskikbaar.